Lukas 9:23-27 Die koninkryk en kennisgewingborde.
Jy is hier: Tuis So aanbid ons Preke So aanbid ons Preke Gebed Lukas 9:23-27 Die koninkryk en kennisgewingborde.
| | Trefslae: 5037
Die koninkryk en kennisgewingborde
Vir ‘n begin: het God se koninkryk nie al klaar gekom nie? Psalm 24 leer ons dat aarde en alles wat daarop is, die wêreld en dié wat daar woon - alles behoort aan die Here. Is daar dan ‘n plek waar die Skeppergod nie ook as Koning heers nie? Is daar dan ‘n plek in die heelal waar God se koninkryk nog nie gekom het nie?
En dit is juis die saak wat Jesus aan die orde stel wanneer Hy in Lukas 9:25 vra: Wat help dit ‘n mens as hy die hele wêreld as wins kry, maar homself verloor of ten gronde gaan? En kom ons lees mooi wat Jesus hier sê: Jesus sê nie dat jy jou kans op jou eie hemeltjie verloor nie - jy verloor jouself. Bou maar lekker aan jou ou koninkrykie - jy gaan eendag nie net jou koninkrykie verloor nie - jy gaan jou hele self verloor!
Wanneer ons bid Laat u koninkryk kom, dan bely ons daarmee dat God Koning is oor alles; ook die Koning is van my lewe. Maar dan vra ons ook: Here, word elke dag meer en meer Koning van my lewe; help my om ontslae te raak van daardie valse koning wat so graag heerskappy wil voer oor my lewe - daardie valse koning met die naam ‘die eie Ek!’
Sy koninkryk kom ook nie as gevolg van al die mooi pogings van die mense wat hulle so vroom probeer hou hier op aarde nie - sy Koninkryk sal kom omdat God Koning is en Koning bly tot in ewigheid!
Die grootste geheimenisse van God speel hulle altyd in die diepte af... God bou sy koninkryk in die verborgenheid. Dis soos by die oprigting van ‘n brug wat onder baie steiers en plate gebou word. ‘n Verbyganger kan van die bouwerk nie veel sien nie. Mens hoor net die duisende hamerslae. Maar op ‘n dag word die steiers en plate weggeneem en die bouwerk staan daar voor ons verwonderde en beskaamde o?. So is dit met die koninkryk van God: God was nie ledig in daardie tye toe ons tevergeefs na tekens van sy spore en sy werk gesoek het nie...
God was nie ledig nie, Hy is en was aan die werk en eendag, eendag sal ons die volle glorie van sy werk kan sien en waardeer ... eendag, wanneer sy koninkryk in sy volle heerlikheid kom!
Maar nou wag ons nog. Nou bid ons nog: Ons Vader wat in die hemel is; laat u Naam geheilig word; laat u Koninkryk kom...
El sluit af: Ou Lodewyk XV het daar in die St Medard begraafplaas met sy ou kennisgewinkie probeer wys hoe belangrik hy kwansuis sou wees. Miskien moet ons ook elkeen ‘n kennisgewing van ons eie opsit, ‘n kennisgewing wat lui: God doen hier wonders, want Sy koninkryk het gekom; Sy koninkryk het gekom, kom elke dag en sal nog kom. Ek is deel daarvan - Hy doen dit vir my; Hy doen dit ook deur my. Op las van die Koning van die Konings!
Hierdie week 4767
Hierdie maand 14262
Sedert 1 Januarie 2012 1155598